Mantelloomad

Mantelloomad (Tunicata, varem ka Urochordata) on alamhõimkond keelikloomade hõimkonnas.

Mantelloomad elavad enamasti meredes. Neid on teada umbes 3000 liiki.

Mantelloomadel on seljakeelik vaid looteeas.

Süstemaatika
Mantelloomad jaotuvad kolme klassi:
merituped (Ascidiacea)
ripikloomad (Larvacea, Appendicularia)
salbid ehk meritünnikud (Thaliacea)

Eesti liigid
Soome lahes leidub ripiklooma Fritillaria borealis. 
Läänemere edelaosas elab ka meritupp Ciona intestinalis.